Nyeste Skilderie af Kiøbenhavn, 1814-11-18
Londoner Tidender af 1ste Nov. indeholder, foruden en Reisendes Efterretning om, at Americanerne have fra Fortet Eris gjort et Udfald, hvorved Engellænderne, efter en fortvivlet Kamp, have mistet 400 Mand og deriblandt 3 fornemme Officierer, Præsidenten Maddisons vigtige Budskab, hvormed den americanske Congres aabnedes den 20 Sept. Præsidenten erklærer deri, at han har maattet lade Senatets og Repræsentanternes Huses Medlemmer tidligere sammenkalde, ikke blot for at faae afhjulpen Atilstrækkeligheden af de tilværende Midler til Skat kamrets Fornødenheder, men tillige for at forebygge enhver Sinkelse i at fremlede Resultaterne af Underhandlingerne med Storbrittannien, hvad enten nu disse maatte have Fred eller fortsat Krig til Følge. Endnu er Resultatet ikke bekjendt. Men naar paa den ene Side Tilbagekaldelsen af de i Statsraadet givne befalinger og Europas almindelige Fred, der bortfjerner Anledningerne til Matrospresning paa americanske Skibe, opvække Fredsforhaabninger, saa ere vi paa den anden Side nødsagede til at slutte af den brittiske Regjerings Vægring ved at antage Keiseren af Ruslands tilbudne Mægling af dens eget Forslag at bringe en directe Underhandling i Udførelse, og fremfor alt af den Maade, hvorpaa Krigen nu føres, at man overlader sig til fiendtligere Sindelav end nogensinde før. Denne forøgede Heftighed lader sig bedst forklare af de to vigtige Omstændigheder, at den store Kamp i Europa for en Ligevægt, der sikkrer alle dets Stater mod en Enestes Ærgjerrighed, uden Skade for Storbrittanniens Overvægt paa Oceanet er bleven endt, og at den har overladt i dets Hænder en disponible Vaabenmagt, hvormed det, glemmende Vanskelighederne i en fjern Krig med et frit Folk, beruset af sin Lykke og et stort Offer, der ligger for dets Øine, nærer det Haab, end mere at forstørre den Magt, der ved dets Misbrug allerede er bleven frygtelig for den dan nede og handlende Verdens Rolighed. Men hvad det end maatte være, vedbliver Præsidenten, som indgiver Fienden disse fiendtlige Beslutninger, saa har han, hvor meget han end har forøget sin Stridskraft og hvor frækt han end benytter sig deraf, dog ingen Aarsag til at hovere over Begivenhederne i nærværende Feldttog. Ved hans Angreb paa Hovedstaden og Nabostaden Alexandria var hans Tilbagetog ligesaa ilsom som hans Angreb dristigt og lykkeligt. Ved hans andre Anfald paa vore atlantiske Grændser, har han mere ængstet Enkelte og vanæret sine Vaaben end skaffet sig en retmæssig militair Fordeel. Paa vor Side kunne vi beraabe os paa en Række af Daad, der laane vore Vaaben ny Glands. Præsidenten opregner her, foruden de glimrende Begivenheder i mindre betydelige Operationer, Gen. Maj. Browns, Brigadererne Skotts og Gaines Seire paa den canadiske Side af Nigarastrømmen, Generalmajor Jacksons Operationer, hvorved de vigtigste Stammer af de fiendtlige Vilde bleve tvungne til Fred, og hvorved vi sikkrede os mod deres Medvirkninger til vort Lands Omgaaelse af Britterne paa denne Side. Anseelige indianske Stammer paa den nordvestlige Grændse have ligeledes forenet sig med os. Ved Baltimore blev Fienden nylig, efter et forgjeves Angreb, tvungen til at trække sig tilbage.